《登代郡城晚眺》
清代·李基和

西风落日声飕飕，风吹沙起边人愁。黄云片片下溪谷，雁门木人零清秋。

飞狐句注老雕窟，健儿习射来山头。嗟哉紫塞古来险，颇牧为将人安忧。

忽然酸风射眸子，回看战骨多荒丘。归鸦几点过城去，夜昏鼓角鸣谯楼。

作者简介：清汉军人。字协万，一字梅崖。康熙十二年进士，授主事，官至江西巡抚。居官著风节。罢官后寓居僧寺，生活清苦。有《梅崖诗集》。